કન્યા : પરિવારના સભ્યો સાથે વ્યવહારમાં કાળજી લેવી. શરદી, કફ, છાતીમાં દુખાવો, શ્વાસની બીમારી, આંખની સમસ્યા હોય તેમણે કાળજી રાખવી. નકારાત્‍મક વિચારો આપના મન પર હાવિ ન થાય તેનું ધ્‍યાન રાખવું. જોકે આ તબક્કો ટુંકો રહેશે. તુરંત આપની ગ્રહદશામાં સુધારો આવશે. વિચારોમાં દૃઢતાથી કાર્યો સારી રીતે પાર પાડી શકશો તેમ જ મહત્વના નિર્ણયો લેવા માટે પણ યોગ્ય સમય છે. આપની સર્જનાત્‍મક અને કલાત્‍મક શક્તિમાં વૃદ્ધિ થાય. પ્રેમીજનોનો રોમાન્‍સ વધુ ગાઢ બનશે. મિત્રો સ્‍વજનો સાથે મિલન મુલાકાત થાય. વિજાતીય પાત્રો તરફ વિશેષ આકર્ષણ રહેશે. ઉત્તમ દાંપત્ય સુખ માણી શકશો. વેપારધંધાના ક્ષેત્રે કોઈ નવી શરૂઆત માટે લાભદાયી સમય છે. મોસાળપક્ષ તરફથી લાભની અપેક્ષા રાખી શકો છો. નોકરીમાં ઉ૫રી અધિકારીઓ આપની કામગીરીથી સંતુષ્ટ થશે. બઢતી મળવાની શક્યતા છે. વ્યવસાયિક અને પારિવારિક જીવનમાં કોઈ મહત્વના મુદ્દે ચર્ચાવિચારણા થાય. નોકરિયાત વર્ગને ઓફિસના કામકાજ અર્થે બહારગામ જવાનું થાય. વિદ્યાર્થીઓ માટે ઉત્તમ સમય છે. અભ્યાસમાં નબળા વિદ્યાર્થીઓએ સ્ટડી ટેબલ પર સ્ફટિકનો દડો અથવા લાકડાનો પિરામિડ લટકાવવો. તેનાથી અભ્યાસમાં એકાગ્રતા વધશે અને તમામ વિઘ્નો દૂર થશે.